સ્પર્શની કોલેજલાઈફની આ ત્રીજી એન્યુઅલ હતી,અને એટલે જ હવે તો આ ઈવેન્ટથી સ્પર્શ ઘણી સારી રીતે વાકેફ થઈ ગયો હતો.ઈવેન્ટના મુખ્ય આર્કષણરૂપી એની નાઈટ-ઈવેન્ટ્સ:જેમાં ગરબામાં આવડતા હોય તો ગાઇ લેવાના બાકી બધા ફ્રેન્ડસ સાથે ફોટા પડાવી લેવાના,અને જો કોઈ કોલેજની છોકરીઓ સાથે સારા વાત-ચીતના સંબંધો હોય (ડિજિટલ ચેટ સિવાય પણ) એ સારી તૈયાર થઈને આવી હોય એમની સાથે ગરબા કરી લેવાય અને વધારે હિંમત હોય તો એમની સાથે પણ ફોટા પડાવી લેવાય; ફેશન-શોમાં તો આપણા જ ક્લાસના લોકોને રેમ્પ પર ચાલતા ઓળખી શકીએ એટલે બહુ; કોન્સર્ટ અને ડીજે નાઈટમાં આપણા પગમાં જેટલી તાકાત હોય એટલું નાચી લેવાનું.આ ઉપરાંત દિવસની ઈવેન્ટ્સમાં ઈન્ફોર્મલ્સ,ફાઈન-આર્ટ્સ,લિટરેચર અને એના વિશેની માન્યતાઓ કે ઈન્ફોર્મલ્સ એટલે કપલ્સ માટેની ગેમો.જોકે આ બધું સામાન્ય સ્ટુડન્ટ્સ માટે અઘરું પણ સારી કે ખરાબ કોઈ પણ રીતે ઓવરટેલેન્ટેડ લોકો માટે તો આ એક લાહવો જ ગણી શકાય.આ બધી વાતોની હવે સ્પર્શના માટે તો કાંઈ નવાઈ જેવું રહ્યું નહતું.એટલે જ આવી બધી ઈવેન્ટ્સ અને એમાં થતાં અવનવા અનુભવોને સ્પર્શ મન ભરીને માણી લેતો.